**รับสมัครตำแหน่ง Associate Modeller**

ด้วยสำนักงานทรัพยากรน้ำแห่งชาติ (สทนช.) ในฐานะสำนักเลขาธิการคณะกรรมการแม่น้ำโขงแห่งชาติไทยและเป็นหน่วยงานกลางในการประสานงานตามกรอบความร่วมมือ MRC ประสงค์จะรับสมัครตำแหน่งบุคลากร

เพื่อเข้าร่วมโครงการฝึกอบรมเสริมสร้างศักยภาพบุคลากรของประเทศสมาชิกลุ่มน้ำโขง ประจำปี พ.ศ. 2568  
ในตำแหน่ง **Associate Modeller** จำนวน 1 อัตรา ปฏิบัติงาน ณ สำนักงานคณะกรรมาธิการแม่น้ำโขง   
นครหลวงเวียงจันทน์ สาธารณรัฐประชาธิปไตยประชาชนลาว (สปป.ลาว) โดยสามารถดาวน์โหลด  
และดูรายละเอียด TOR และแบบฟอร์มการสมัคร ดังนี้

**TOR และแบบฟอร์มการสมัคร:** <https://shorturl.asia/bP3hV>

**ระยะเวลาฝึกอบรม: 12 เดือน** (เดือนมกราคม - เดือนธันวาคม พ.ศ. 2568)

**คุณสมบัติผู้สมัคร**

* ปริญญาตรีขึ้นไป ในด้านแบบจำลองเกี่ยวกับทรัพยากรน้ำ, แบบจำลองอุทกวิทยาและอุทกพลศาสตร์, การวางแผนและการบริหารจัดการทรัพยากรน้ำ หรือด้านวิศวกรรมในสาขาอื่น ๆ ที่เกี่ยวข้อง
* มีประสบการณ์ในการทำงานและความชำนาญในด้านแบบจำลองเกี่ยวกับทรัพยากรน้ำ   
  การวิเคราะห์อุทกวิทยา ระบบสารสนเทศภูมิศาสตร์ การประเมินผลกระทบ การสำรวจข้อมูลระยะไกล ทักษะด้านโปรแกรม (Python หรือ R) web applications และอื่น ๆ ที่เกี่ยวข้องอย่างน้อย 5 ปี
* มีทักษะในการใช้คอมพิวเตอร์และมีความชอบในการพัฒนา การใช้ และการบริหารจัดการระบบสนับสนุนการตัดสินใจ (DSS)
* มีความสามารถในการทำงานระหว่างประเทศกับทักษะการสื่อสารและการทำงานเป็นทีมได้ดี และมีความสามารถในการใช้ภาษาอังกฤษได้ดี ทั้งการฟัง พูด อ่าน และการเขียน
* มีความรู้เกี่ยวกับ MRC รวมถึงระบบสนับสนุนการตัดสินใจ (Decision Support Framework: DSF) และฐานความรู้

**เอกสารประกอบการสมัคร**

* Cover letter ระบุตำแหน่งที่ประสงค์สมัคร
* CV ประวัติส่วนบุคคลและรูปถ่าย วุฒิบัตร วุฒิการศึกษา ผลคะแนนสอบภาษาอังกฤษ เช่น TOEIC, TOEFL, IELTS หรือหลักฐานอื่นๆ ที่เกี่ยวข้อง
* MRC Personal History Form

**นำส่ง**มายังสำนักงานทรัพยากรน้ำแห่งชาติ ทางจดหมายอิเล็กทรอนิกส์ fad.onwr@gmail.com หรือส่งเอกสารมาที่ กองการต่างประเทศ ชั้น 7 สำนักงานทรัพยากรน้ำเเห่งชาติ เลขที่ 89/168 – 170 ถนนวิภาวดีรังสิต แขวงตลาดบางเขน เขตหลักสี่ กรุงเทพฯ 10210

**ระยะเวลาการสมัคร วันนี้ – 15 พฤศจิกายน 2567**

สอบถามรายละเอียดเพิ่มเติม

โทรศัพท์  0 2554 1800 ต่อ 1392

โทรสาร  0 2521 9147